**A black and white design

Description automatically generated with low confidence**

**บันทึกข้อความ**

**ส่วนราชการ**  สำนักปลัด องค์การบริหารส่วนตำบลห้วยไร่ โทร.044-056135 .

**ที่** ชย 79301/ **วันที่** ๓๑ สิงหาคม 256๖ .

**เรื่อง** รายงานผลการประเมินคุณธรรมและความโปร่งในในการดำเนินงานของหน่วยงานภาครัฐ (ITA) .

ประจำปีงบประมารณ พ.ศ. ๒๕๖๖

เรียน นายกองค์การบริหารส่วนตำบลห้วยไร่

**เรื่องเดิม**

ตามที่สำนักงานป้องกันและปราบปรามการทุจริตแห่งชาติ (ป.ป.ช.) ได้ดำเนินการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment) หรือการประเมิน ITA ประจำปีงบประมาณ พ.ศ. ๒๕๖๖ ร่วมกับหน่วยงานกำกับติดตามประเมินฯ โดยมีวัตถุประสงค์เพื่อให้หน่วยงานภาครัฐได้รับทราบถึงสถานการณ์เกี่ยวกับการดำเนินงานด้านคุณธรรมและความโปร่งใส พร้อมทั้งส่งเสริมและพัฒนาให้หน่วยงานภาครัฐสามารถนำผลการประเมินไปใช้ประกอบการปรับปรุงพัฒนาองค์กรให้มีประสิทธิภาพ ทั้งในด้านการปฏิบัติงาน การให้บริการ และการอำนวยความสะดวกต่อประชาชนนอกจากนี้ การประเมินคุณธรรมและความโปร่งใสในการดำเนินงานของหน่วยงานภาครัฐ ยังได้รับการกำหนดให้เป็นเครื่องมือในการยกระดับมาตรฐานการดำเนินงานภาครัฐ ตามตัวชี้ดวัดของแผนแม่บทภายใต้ยุทธศาสตร์ชาติประเด็น การต่อต้านการทุจริตและประพฤติมิชอบ (พ.ศ. ๒๕๖๑ - ๒๕๘๐) นั้น

**ข้อเท็จจริง**

บัดนี้ สำนักงาน ป.ป.ช. ได้ประกาศผลคะแนนการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ประจำปีงบประมาณ พ.ศ. ๒๕๖๖ เมื่อวันที่ ๑๐ สิงหาคม ๒๕๖๖ โดยองค์การบริหารส่วนตำบลห้วยไร่ มีคะแนนประเมิน ร้อยละ ๙๔.๓๖ ระดับผลการประเมิน ผ่านดี ซึ่งมีคะแนน เป็นรายตัวชี้วัดทั้งหมด ๑๐ ตัวชี้วัด ดังนี้

A screenshot of a graph

Description automatically generated

/ผลการประเมิน...

A screenshot of a graph

Description automatically generated

**คะแนนสูงสุดรายตัวชี้วัด**

|  |  |  |
| --- | --- | --- |
| **อันดับ** | **ตัวชี้วัด** | **คะแนน** |
| ๑ | การปฏิบัติหน้าที่ | ๑๐๐ |
| ๒ | การใช้ทรัพย์สินของทางราชการ | ๑๐๐ |
| ๓ | การใช้อำนาจ | ๙๙.๒๗ |
| ๔ | การใช้งบประมาณ | ๙๘.๘๐ |
| ๕ | การแก้ไขปัญหาการทุจริต | ๙๗.๘๐ |
| ๖ | คุณภาพการดำเนินงาน | ๙๖.๘๔ |
| ๗ | ประสิทธิภาพการสื่อสาร | ๙๕.๘๓ |
| ๘ | การปรับปรุงการทำงาน | ๙๔.๘๖ |
| ๙ | การป้องกันการทุจริต | ๙๓.๗๕ |
| ๑๐ | การเปิดเผยข้อมูล | ๘๕.๕๐ |

**คะแนนแยกตามแบบวัดการรับรู้**

|  |  |
| --- | --- |
| IIT การเก็บข้อมูลจากบุคลากรภายในหน่วยงานภาครัฐ | ๙๙.๑๙ |
| EIT การเก็บข้อมูลจากผู้รับบริการหรือผู้มาติดต่อหน่วยงานภาครัฐ | |
| * ส่วนที่ ๑ ผู้รับบริการหรือผู้มาติดต่อราชการเข้าตอบด้วยตนเอง | ๙๗.๒๑ |
| * ส่วนที่ ๒ ผู้ประเมินจัดเก็บข้อมูล | ๙๔.๔๗ |
| OIT การเปิดเผยข้อมูลทางเว็บไซต์ของหน่วยงาน | ๘๙.๖๓ |

/ข้อเสนอแนะ...

**ข้อเสนอแนะจาก ป.ป.ช.**

องค์การบริหารส่วนตำบลห้วยไร่ ระดับผลการประเมิน : ผ่านดี หน่วยงานมีผลการประเมินคุณธรรมและความโปร่งใสในการดำเนินงานของหน่วยงานภาครัฐประจำปีงบประมาณ พ.ศ. 2566 อยู่ในระดับผ่านดี และบรรลุค่าเป้าหมาย คือ มีผลการประเมิน ITA ในภาพรวม 85 คะแนนขึ้นไป และมีคะแนนรายเครื่องมือประกอบด้วย IIT, EIT ส่วนที่ 1, EIT ส่วนที่ 2 และ OIT ที่มีค่าคะแนน 85 คะแนนขึ้นไป ซึ่งผ่านค่าเป้าหมาย ตามแผนแม่บทภายใต้ยุทธศาสตร์ชาติ ประเด็นการต่อต้านการทุจริตและประพฤติมิชอบ ที่มีเป้าหมายหลัก เพื่อให้หน่วยงานภาครัฐมีความโปร่งใส ปลอดการทุจริตและประพฤติมิชอบ โดยมีคะแนนในภาพรวมอยู่ที่ 94.36 คะแนน

**- ข้อเสนอแนะสำหรับการประเมินตามแบบวัดการรับรู้ของผู้มีส่วนได้ส่วนเสียภายใน (IIT)**

องค์การบริหารส่วนตำบลห้วยไร่ ได้มีการดำเนินการตามตัวชี้วัดที่ 1 การปฏิบัติหน้าที่ ตัวชี้วัดที่ 2 การใช้งบประมาณ ตัวชี้วัดที่ 3 การใช้อำนาจ ตัวชี้วัดที่ 4 การใช้ทรัพย์สินของทางราชการ และตัวชี้วัดที่ 5 การแก้ไขปัญหาการทุจริต อยู่ในระดับบรรลุค่าเป้าหมายและผ่าน 85 คะแนนขึ้นไป ควรรักษามาตรฐานไว้ ทั้งนี้ผู้ตรวจประเมินมีข้อเสนอแนะในการปรับปรุง พัฒนาการดำเนินงานรายประเด็นข้อคำถามที่มีผลการประเมินต่ำ โดยเฉพาะในประเด็นข้อคำถาม ดังต่อไปนี้

๑) ประเด็น บุคลากรบางรายในหน่วยงานไม่ทราบข้อมูลเกี่ยวกับงบประมาณของหน่วยงานหรือของส่วนงานที่รับผิดชอบ ดังนั้น หน่วยงานควรมีการพัฒนาวิธีการเผยแพร่และประชาสัมพันธ์แผนการดำเนินงานและแผนการใช้จ่ายงบประมาณประจำปี โดยอาจพิจารณาจัดประชุมชี้แจงแผนการใช้จ่ายงบประมาณประจำปีให้แก่บุคลากรภายในหน่วยงาน หรืออาจจัดทำในสื่อประชาสัมพันธ์ในรูปแบบการสรุปข้อมูล หรืออินโฟกราฟิก หรือข่าวประชาสัมพันธ์ภายใน และเผยแพร่ให้บุคลากรภายในหน่วยงานได้รับทราบอย่างทั่วถึงผ่านช่องทางการสื่อสารต่าง ๆ เช่น ช่องทางออนไลน์ (Line, Facebook) หรือบอร์ดประชาสัมพันธ์ เป็นต้น

๒) ประเด็น บุคลากรบางรายในหน่วยงานไม่เคยเข้าไปมีส่วนร่วมในกระบวนการงบประมาณ ดังนั้น หน่วยงานควรจัดให้บุคลากรภายในหน่วยงานได้มีส่วนร่วมในการจัดทำแผนการดำเนินงานและแผนการใช้จ่ายงบประมาณ หรือมีส่วนร่วมในกระบวนการกำกับติดตามแผนการดำเนินงานและแผนการใช้จ่ายงบประมาณ ให้เป็นไปตามวัตถุประสงค์ที่ตั้งไว้ เพื่อให้บุคลากรได้เข้ามามีส่วนร่วมให้เป็นไปตามวัตถุประสงค์ มีความคุ้มค่า และเกิดผลประโยชน์สูงสุดต่อประชาชน

๓) ประเด็น บุคลากรในหน่วยงานบางรายเห็นว่าผู้บริหารสูงสุดของหน่วยงานยังไม่ให้ความสำคัญกับการดำเนินงานเรื่องการต่อต้านทุจริตและประพฤติมิชอบภายในหน่วยงานเท่าที่ควร ดังนั้น หน่วยงานควรจัดให้มีกิจกรรมที่ผู้บริหารและบุคลากรภายในหน่วยงานได้มีส่วนร่วมในการดำเนินการด้านการส่งเสริมคุณธรรมและความโปร่งใสภายในหน่วยงาน และสร้างวัฒนธรรม No Gift Policy ตลอดจนการขับเคลื่อนจริยธรรม พร้อมทั้งประชาสัมพันธ์กิจกรรมที่ได้จัดขึ้นผ่านช่องทางประชาสัมพันธ์ต่าง ๆ เช่น Social Network ของหน่วยงาน เป็นต้น เพื่อสร้างภาพลักษณ์ ที่ดีของหน่วยงานในการต่อต้านการทุจริต

๔) ประเด็น บุคลากรในหน่วยงานบางรายเห็นว่ายังไม่มีการนำผลการประเมิน ITA ไปประกอบ การปรับปรุงการทำงานเพื่อป้องกันการทุจริต หรือมาตรการป้องกันการทุจริตของหน่วยงานยังไม่สามารถป้องกันการทุจริตได้จริง ดังนั้น หน่วยงานควรวิเคราะห์มาตรการเสริมสร้างความโปร่งใส และดำเนินการตามแผนมาตรการที่กำหนดไว้ ทั้งนี้ ควรเผยแพร่ให้บุคลากรภายในหน่วยงานรับทราบด้วย นอกจากนี้หน่วยงานอาจพิจารณานำผลการวิเคราะห์มาตรการเสริมสร้างความโปร่งใสมาประกอบการจัดทำแผนปฏิบัติการป้องกันการทุจริต และดำเนินการตามแผน รวมถึงการรายงานผลการดำเนินงานตามแผนด้วย

/๕) ประเด็น...

๕) ประเด็น บุคลากรในหน่วยงานบางรายยังไม่ทราบเกี่ยวกับมาตรฐานทางจริยธรรมหรือประมวลจริยธรรมสำหรับเจ้าหน้าที่ของหน่วยงาน ดังนั้น หน่วยงานควรมีกิจกรรมเสริมสร้างความรู้ความเข้าใจ หรือจัดการฝึกอบรมที่มีสาระด้านมาตรฐานทางจริยธรรมและประมวลจริยธรรมของเจ้าหน้าที่ของรัฐในหลักสูตร นอกจากนี้ หน่วยงานควรมีการจัดตั้งทีมให้คำปรึกษาตอบคำถามทางจริยธรรมหรือคณะทำงานขับเคลื่อนเรื่องจริยธรรม เพื่อสร้างการรับรู้ในเรื่องมาตรฐานทางจริยธรรมและประมวลจริยธรรม

๖) ประเด็น บุคลากรในหน่วยงานบางรายยังขาดความเชื่อมั่นที่จะแจ้ง ให้ข้อมูล หรือร้องเรียนต่อส่วนงานที่เกี่ยวข้อง หรือยังขาดความเชื่อมั่นว่าหน่วยงานจะมีการตรวจสอบและลงโทษอย่างจริงจัง ดังนั้น หน่วยงานควรมีแนวปฏิบัติสำหรับการจัดการเรื่องร้องเรียนการทุจริตที่ชัดเจน และมีช่องทางการร้องเรียนที่สะดวก เข้าถึงได้ง่าย สร้างความมั่นใจแก่ผู้ร้องเรียนว่าจะมีการเก็บรักษาข้อมูลเป็นความลับและไม่มีผลกระทบต่อผู้ร้องเรียน และควรเผยแพร่แนวปฏิบัติและช่องทางดังกล่าวให้สาธารณชนทราบด้วย

**- ข้อเสนอแนะสำหรับการประเมินตามแบบวัดการรับรู้ของผู้มีส่วนได้ส่วนเสียภายนอก (EIT)**

๑) หน่วยงานได้มีการดำเนินการตามตัวชี้วัดที่ 6 คุณภาพการดำเนินงาน ตัวชี้วัดที่ 7 ประสิทธิภาพการสื่อสาร และตัวชี้วัดที่ 8 การปรับปรุงระบบการทำงาน อยู่ในระดับบรรลุค่าเป้าหมายและผ่าน 85 คะแนนขึ้นไป ควรรักษามาตรฐานไว้ ทั้งนี้ผู้ตรวจประเมินมีข้อเสนอแนะในการปรับปรุง พัฒนาการดำเนินงานรายประเด็น ข้อคำถามที่มีผลการประเมินต่ำ โดยเฉพาะในประเด็นข้อคำถาม ดังต่อไปนี้

๒) ประเด็น มีผู้รับบริการหรือผู้มาติดต่อราชการกับหน่วยงานบางรายมีความเห็นว่าการดำเนินงานหรือโครงการยังไม่ก่อให้เกิดประโยชน์แก่ประชาชนและส่วนรวมเท่าที่ควร ดังนั้น หน่วยงานควรเปิดโอกาส ให้ประชาชนและบุคคลภายนอกเข้ามามีส่วนร่วมในการดำเนินงานตามภารกิจของหน่วยงานผ่านการดำเนินการโครงการหรือกิจกรรมต่าง ๆ และเผยแพร่ผลการเปิดโอกาสให้บุคคลภายนอกเข้ามามีส่วนร่วมกับหน่วยงาน ให้สาธารณชนรับทราบด้วย อีกทั้ง หน่วยงานควรจัดทำและเผยแพร่ช่องทางการติดต่อ - สอบถามข้อมูล โดยมีลักษณะเป็นการสื่อสารสองทาง

๓) ประเด็น มีผู้รับบริการหรือผู้มาติดต่อราชการกับหน่วยงานบางรายมีความเห็นว่าช่องทางการเผยแพร่ข้อมูลของหน่วยงานเข้าถึงได้ยาก รวมถึงข้อมูลข่าวสารที่เผยแพร่ให้ประชาชนหรือผู้รับบริการได้รับทราบนั้นยังขาดความชัดเจนเพียงพอ ดังนั้น หน่วยงานควรมีการเผยแพร่และประชาสัมพันธ์ข้อมูลข่าวสาร ผ่านช่องทางที่หลากหลายและอำนวยความสะดวกในการเข้าใช้งาน โดยดำเนินการปรับปรุงข้อมูลพื้นฐานในเว็บไซต์ของหน่วยงานให้มีความครบถ้วน เป็นปัจจุบัน

๔) ประเด็น มีผู้รับบริการหรือผู้มาติดต่อราชการกับหน่วยงานบางรายมีความเห็นว่าหน่วยงาน ยังไม่มีหรือไม่ทราบว่ามีช่องทางการแจ้งข้อมูลหรือร้องเรียนการทุจริตของเจ้าหน้าที่ในหน่วยงาน ดังนั้น หน่วยงานควรเผยแพร่ช่องทางการร้องเรียนเจ้าหน้าที่ของหน่วยงาน ผ่านช่องทางออนไลน์ โดยจัดให้มีมาตรการคุ้มครอง และปกปิดข้อมูลผู้แจ้งเบาะแส นอกจากนี้ ควรเผยแพร่ช่องทางดังกล่าวในจุดที่บุคคลภายนอกสามารถสังเกต เห็นได้ง่าย เช่น บริเวณจุดให้บริการหรือจุดประชาสัมพันธ์ของหน่วยงาน เป็นต้น

๕) ประเด็น มีผู้รับบริการหรือผู้มาติดต่อราชการกับหน่วยงานบางรายมีความเห็นว่า เจ้าหน้าที่ ยังไม่มีการปรับปรุงการปฏิบัติหรือการให้บริการให้ดีขึ้นกว่าที่ผ่านมา ดังนั้น หน่วยงานควรมีการสำรวจความ พึงพอใจในการให้บริการและนำผลการสำรวจฯ มาปรับปรุงและพัฒนาคุณภาพการปฏิบัติงานหรือการให้บริการ

๖) ประเด็น มีผู้รับบริการหรือผู้มาติดต่อราชการกับหน่วยงานบางรายมีความเห็นว่าหน่วยงาน ยังขาดการปรับปรุงองค์กรให้มีความโปร่งใสมากเท่าที่ควร ดังนั้น หน่วยงานควรมีการกำหนดแผนปฏิบัติการ

/ป้องกันการทุจริต...

ป้องกันการทุจริต ที่มุ่งเน้นโครงการ/กิจกรรมที่เสริมสร้างความโปร่งใสในการปฏิบัติงานหรือการให้บริการ นอกจากนี้ควรมีการรายงานผลการดำเนินงานป้องกันการทุจริตประจำปีที่มีโครงการ/กิจกรรมเสริมสร้างความโปร่งใสในการปฏิบัติงานหรือการให้บริการให้สาธารณชนทราบด้วย

**- ข้อเสนอแนะสำหรับการประเมินตามแบบวัดการเปิดเผยข้อมูลสาธารณะ (OIT)**

องค์การบริหารส่วนตำบลห้วยไร่ ได้มีการดำเนินการตามตัวชี้วัดที่ 9 การเปิดเผยข้อมูล และตัวชี้วัดที่ 10 การป้องกันการทุจริต อยู่ในระดับบรรลุค่าเป้าหมายและผ่าน 85 คะแนนขึ้นไป ควรรักษามาตรฐานไว้ ทั้งนี้ผู้ตรวจประเมินมีข้อเสนอแนะในการปรับปรุง พัฒนาการดำเนินงานรายประเด็นข้อคำถามที่มีผลการประเมินต่ำ โดยหน่วยงานสามารถดูข้อเสนอแนะจากช่องคำอธิบายการให้คะแนนแบบวัด OIT ที่ผู้ตรวจได้เสนอแนะไป

**ระเบียบ/หนังสือการ**

๑. หนังสือที่ว่าการอำเภอคอนสวรรค์ ที่ ชย ๐๐๒๓.๑๐/๒๒๓๕ ลงวันที่ ๑๘ ตุลาคม ๒๕๖๖ เรื่อง แจ้งให้องค์กรปกครองส่วนท้องถิ่นดำเนินการตามแนวทางการยกระดับผลการประเมิน ITA ประจำปีงบประมาณ พ.ศ. ๒๕๖๗

๒. หนังสือสำนักงานส่งเสริมการปกครองท้องถิ่นจังหวัดชัยภูมิ ที่ ชย ๐๐๒๓.๔/ว ๑๐๘๐ ลงวันที่ ๔ ตุลาคม ๒๕๖๖ เรื่อง แจ้งให้องค์กรปกครองส่วนท้องถิ่นดำเนินการตามแนวทางการยกระดับผลการประเมิน ITA ประจำปีงบประมาณ พ.ศ. ๒๕๖๗

**ข้อเสนอ/พิจารณา**

งานวิเคราะห์นโยบายและแผน จึงขอรายงานการวิเคราะห์ผลการประเมินคุณธรรมและ ความโปร่งใสประจำปีงบประมาณ พ.ศ. ๒๕๖๖ ขององค์การบริหารส่วนตำบลห้วยไร่ และเห็นควรประกาศเผยแพร่บนเว็บไซต์ของ อบต.ห้วยไร่ พร้อมทั้งนำมาตรการไปปฏิบัติในงบประมาณ พ.ศ. ๒๕๖๗ ต่อไป

จึงเรียนมาเพื่อโปรดทราบและพิจารณา

(ลงชื่อ)

(นางสาวธนพร เจริญจิต)

ผู้ช่วยนักวิเคราะห์นโยบายและแผน

(ลงชื่อ)

(นายอรรณพ สุวรรณกลาง)

นักวิเคราะห์นโยบายและแผนชำนาญการ

ความเห็นหัวหน้าสำนักปลัด

....................................................................................................................................................................................

....................................................................................................................................................................................

(ลงชื่อ)

(นายเจริญ ภานุมาตย์)

หัวหน้าสำนักปลัด

/ความเห็นปลัด...

ความเห็นปลัด อบต. ต่อรายงานการวิเคราะห์ผลการประเมินคุณธรรมและความโปร่งใสประจำปีงบประมาณ พ.ศ. ๒๕๖๖ ขององค์การบริหารส่วนตำบลห้วยไร่

....................................................................................................................................................................................

....................................................................................................................................................................................

(ลงชื่อ)

(นางลักษณา หิรัญวรรณ)

ปลัดองค์การบริหารส่วนตำบลห้วยไร่

ความเห็นนายก อบต.

....................................................................................................................................................................................

....................................................................................................................................................................................

(ลงชื่อ)

(นายนรากร แน่นอุดร)

นายกองค์การบริหารส่วนตำบลห้วยไร่

**แบบรายงาน**

**รายงานการวิเคราะห์ผลการประเมินคุณธรรม**

**และความโปร่งใสในการดำเนินงานของหน่วยงานภาครัฐ**

**ประจำปีงบประมาณ พ.ศ. ๒๕๖๖**

**A blue and red logo

Description automatically generated**

**A logo with mountains and a river

Description automatically generated**

**องค์การบริหารส่วนตำบลห้วยไร่**

**อำเภอคอนสวรรค์ จังหวัดชัยภูมิ**

**การประเมินคุณธรรมและความโปร่งใสในการดำเนินงานของหน่วยงานภาครัฐ (ITA)**

**ประจำปีงบประมาณ พ.ศ. ๒๕๖๖**

**\*\*\*\*\*\*\*\*\*\*\*\*\*\*\*\*\***

**หลักการประเมิน**

แนวคิด “Open To Transparency” ซึ่งเป็นหลักการพื้นฐานสำคัญของการประเมิน ITA ที่มาจาก “เปิด” ๒ ประการ คือ “เปิดเผยข้อมูล” ของหน่วยงานภาครัฐเพื่อให้สาธารณชนได้ทราบและสามารถตรวจสอบการดำเนินงานได้ และ “เปิดโอกาส” ให้ผู้มีส่วนได้ส่วนเสียของหน่วยงานภาครัฐ ทั้งเจ้าหน้าที่ภายในหน่วยงานและประชาชนผู้รับบริการหรือติดต่อกับหน่วยงานภาครัฐได้เข้ามามีส่วนร่วมประเมินหรือแสดงความคิดเห็นต่อหน่วยงานภาครัฐผ่านการประเมิน ITA ซึ่งการ “เปิด” ทั้ง ๒ ประการข้างต้นนั้น จะช่วยส่งเสริมให้หน่วยงาน ภาครัฐมีความโปร่งใสและนำไปสู่การต่อต้านการทุจริตและประพฤติมิชอบของทุกภาคส่วน

ทั้งนี้ การประเมิน ITA ประจำปีงบประมาณ พ.ศ.๒๕๖๖ ไม่ได้มุ่งเน้นให้หน่วยงานที่เข้ารับ การประเมินปฏิบัติเพียงเพื่อให้ได้รับผลการประเมินที่สูงขึ้นเพียงเท่านั้น แต่มุ่งหวังให้หน่วยงานภาครัฐได้มีการปรับปรุงพัฒนาตนเองในด้านคุณธรรมและความโปร่งใสเพื่อให้เกิดธรรมาภิบาลในหน่วยงานภาครัฐ มีการดำเนินงานที่มุ่งให้เกิดประโยชน์ต่อประชาชนและส่วนรวมเป็นสำคัญ และลดโอกาสที่จะเกิดการทุจริตและประพฤติมิชอบในหน่วยงานภาครัฐ ส่งผลให้หน่วยงานภาครัฐบรรลุตามเป้าหมาย มีผลการประเมินผ่านเกณฑ์ (๘๕ คะแนนขึ้นไป) ไม่น้อยกว่าร้อยละ ๑๐๐ ตามที่กำหนดไว้ในแผนแม่บทภายใต้ยุทธศาสตร์ชาติประเด็นที่ ๒๑ การต่อต้านการทุจริตและประพฤติมิชอบ (พ.ศ.๒๕๖๑-๒๕๘๐) ต่อไป

**เครื่องมือในการประเมิน**

เครื่องมือในการประเมินประกอบด้วย ๓ เครื่องมือ ดังนี้

๑. แบบวัดการรับรู้ของผู้มีส่วนได้ส่วนเสียภายใน (Internal Integrity and Transparency Assessment : IIT)

เป็นแบบวัดที่ให้ผู้ตอบเลือกตั้วเลือกคำตอบตามการรับรู้ของตนเอง โดยมีวัตถุประสงค์เพื่อเก็บข้อมูลจาก ผู้มีส่วนได้ส่วนเสียภายใน โดยเป็นการประเมินระดับการรับรู้ของผู้มีส่วนได้ส่วนเสียภายในที่มีต่อหน่วยงาน ของตนเองใน ๕ ตัวชี้วัด ได้แก่ ตัวชี้วัดการปฏิบัติหน้าที่ ตัวชี้วัดการใช้งบประมาณ ตัวชี้วัดการใช้อำนาจ ตัวชี้วัดการใช้ทรัพย์สินของราชการ และตัวชี้วัดการแก้ไขปัญหาการทุจริต

๒. แบบวัดการรับรู้ของผู้มีส่วนได้ส่วนเสียภายนอก (External Integrity and Transparency Assessment : EIT)

เป็นแบบวัดที่ให้ผู้ตอบเลือกตัวเลือกคำตอบตามการรับรู้ของตนเองโดยมีวัตถุประสงค์เพื่อเก็บข้อมูลจาก ผู้มีส่วนได้ส่วนเสียภายนอก โดยเป็นการประเมินระดับการรับรู้ของผู้มีส่วนได้ส่วนเสียภายนอกที่มีต่อหน่วยงาน ที่ประเมินใน ๓ ตัวชีวัด ได้แก่ ตัวชี้วัดคุณภาพการดำเนินงาน ตัวชี้วัดประสิทธิภาพการสื่อสาร และตัวชี้วัด การปรับปรุงระบบการทำงาน

๓. แบบวัดการเปิดเผยข้อมูลสาธารณะ (Open Data Integrity and Transparency Assessment : OIT)

เป็นแบบวัดที่ให้ผู้ตอบเลือกตอบมีหรือไม่มีการเปิดเผยข้อมูล พร้อมทั้งระบุ URL เพื่อเชื่อมโยงไปสู่แหล่ง ที่อยู่ของการเปิดเผยข้อมูล และระบุคำอธิบายเพิ่มเติมประกอบคำตอบโดยมีวัตถุประสงค์เพื่อเก็บข้อมูลจากเว็บไซต์ของหน่วยงาน โดยเป็นการประเมินระดับการเปิดเผยข้อมูลต่อสาธารณะของหน่วยงานเพื่อให้ประชาชนสามารถเข้าถึงข้อมูลในเว็บไซต์หลักของหน่วยงานได้ใน ๒ ตัวชี้วัด ได้แก่ ตัวชี้วัดการเปิดเผยข้อมูล (ประกอบด้วย ๕ ตัวชี้วัดย่อย ได้แก่ ข้อมูลพื้นฐาน การบริหารงาน การจัดซื้อจัดจ้าง การบริหารและพัฒนาทรัพยากรบุคคล และการส่งเสริมความโปร่งใส) และตัวชี้วัดการป้องกันการทุจริต (ประกอบด้วย ๒ ตัวชี้วัดย่อย ได้แก่ การดำเนินการเพื่อป้องกันการทุจริต และมาตรการส่งเสริมคุณธรรมและความโปร่งใส)

/หลักเกณฑ์...

**หลักเกณฑ์การประเมินผล**

**๑ การประเมินผลคะแนน**

การประมวลผลคะแนน มีขั้นตอนการประมวลผลคะแนนตามลำดับ ดังนี้

|  |  |  |  |  |
| --- | --- | --- | --- | --- |
| **คะแนน** | **แบบวัด IIT** | **แบบวัด EIT (๑)** | **แบบวัด EIT (๒)** | **แบบวัด OIT** |
| คะแนนข้อคำถาม | คะแนนเฉลี่ยของ  ข้อคำถามจากผู้ตอบทุกคน | คะแนนเฉลี่ยของ  ข้อคำถาม  จากผู้ตอบทุกคน | คะแนนเฉลี่ยของ  ข้อคำถาม  จากผู้ตอบทุกคน | คะแนนของ  ข้อคำถาม |
| คะแนนตัว  ชี้วัดย่อย | - | - | - | คะแนนเฉลี่ยของ  ทุกข้อคำถาม  ในตัวชี้วัดย่อย |
| คะแนนตัวชี้วัด | คะแนนเฉลี่ยของ  ทุกข้อคำถาม  ในตัวชี้วัด | คะแนนเฉลี่ยของ  ทุกข้อคำถาม  ในตัวชี้วัด | คะแนนเฉลี่ยของ  ทุกข้อคำถาม  ในตัวชี้วัด | คะแนนเฉลี่ยของ  ทุกตัวชี้วัดย่อย  ในตัวชี้วัด |
| คะแนนแบบวัด | คะแนนเฉลี่ยของ  ทุกตัวชี้วัดในแบบวัด | คะแนนเฉลี่ยของ  ทุกตัวชี้วัดในแบบวัด | คะแนนเฉลี่ยของ  ทุกตัวชี้วัดในแบบวัด | คะแนนเฉลี่ยของ  ทุกตัวชี้วัดในแบบวัด |
| น้ำหนักแบบวัด | ร้อยละ ๓๐ | ร้อยละ ๑๕ | ร้อยละ ๑๕ | ร้อยละ ๕๐ |
| **คะแนนรวม** | **ผลรวมของคะแนนแบบสำรวจที่ถ่วงน้ำหนัก** | | | |

หมายเหตุ : แบบวัด EIT (๑) หมายถึง ส่วนที่หน่วยงานประชาสัมพันธ์เพื่อให้ผู้รับบริการหรือติดต่อราชการกับหน่วยงานได้มีโอกาสเข้ามามีส่วนร่วมสะท้อนความคิดเห็นต่อการปฎิบัติราชการของหน่วยงานด้วยตนเอง แบบวัด EIT (๒) หมายถึง ส่วนที่ผู้ประเมินวิเคราะห์และจัดเก็บข้อมูลผู้มีส่วนได้ส่วนเสียภายนอกที่สำคัญ ของหน่วยงาน

**๒. คะแนนและระดับผลการประเมิน**

ในปีงบประมาณ พ.ศ. ๒๕๖๖ กระบวนการประเมิน ITA ได้มีการเปลี่ยนแปลงที่สำคัญประการหนึ่ง คือ การปรับเปลี่ยนระดับผลการประเมิน หรือ Rating Score โดยมีเหตุผลสำคัญคือ เพื่อเป็นการปรับเปลี่ยน วิธีการตีความผลการประเมิน ITA ให้สอดคล้องกับค่าเป้าหมายตามแผนแม่บทภายใต้ยุทธศาสตร์ชาติ (พ.ศ. ๒๕๖๖-๒๕๘๐) ฉบับแก้ไขเพิ่มเติม และสร้างให้สังคมมีความเข้าใจเกี่ยวกับระดับผลการประเมิน มากยิ่งขึ้น ซึ่งการประเมิน ITA ตั้งแต่ปีงบประมาณ พ.ศ. ๒๕๖๑ เป็นต้นมา ได้จำแนกระดับผลการประเมิน (Rating Score) ออกเป็น ๗ ระดับ ดังนี้

|  |  |
| --- | --- |
| **คะแนน** | **ระดับ** |
| ๙๕.๐๐ - ๑๐๐ | AA |
| ๘๕.๐๐ - ๙๔.๙๙ | A |
| ๗๕.๐๐ - ๘๔.๙๙ | B |
| ๖๕.๐๐ - ๗๔.๙๙ | C |
| ๕๕.๐๐ - ๖๔.๙๙ | D |
| ๕๐.๐๐ - ๕๔.๙๙ | E |
| ๐ - ๔๙.๙๙ | F |

/ตลอดระยะเวลา...

ตลอดระยะเวลาการประเมิน ITA ที่ผ่านมา สำนักงาน ป.ป.ช. ได้มีการลงพื้นที่กำกับติดตามการประเมิน และการรับฟังความคิดเห็นจากทั้งหน่วยงานที่เข้ารับการประเมินและหน่วยงานที่มีหน้าที่กำกับติดตามการประเมินประกอบกับเสียงสะท้อนจากสาธารณชนและสื่อมวลชนเกี่ยวข้องกับการประเมิน ITA พบปัญหาเกี่ยวกับความเข้าใจที่คลาคเคลื่อนในการตีความผลการประเมิน

ด้วยเหตุนี้ การประเมิน ITA ในปี ๒๕๖๖ จึงได้มีการปรับเปลี่ยนระดับผลการประเมิน หรือ Rating Score ใหม่ ที่มีความสอดคล้องกับค่าเป้าหมายตามแผนแม่บทภายใต้ยุทธศาสตร์ชาติฯ โดยจำแนกค่าคะแนนออกเป็น ๒ กลุ่ม หลัก ประกอบด้วย ๑) หน่วยงานที่ผ่านเกณฑ์ค่าเป้าหมาย คือ หน่วยงานที่ได้ ๘๕ คะแนน ดังนี้

|  |  |  |
| --- | --- | --- |
| **คะแนน** | **เงื่อนไข** | **ระดับ** |
| ๙๕.๐๐ - ๑๐๐ | เครื่องมือการประเมิน คือ IIT, EIT ส่วนที่ ๑ , EIT ส่วนที่ ๒ , OIT  จะต้องมีผลคะแนนทุกเครื่องมือ ๙๕ คะแนนขึ้นไป | ผ่านดีเยี่ยม |
| ๘๕.๐๐ ขึ้นไป | เครื่องมือการประเมิน คือ IIT, EIT ส่วนที่ ๑ , EIT ส่วนที่ ๒ , OIT  จะต้องมีผลคะแนนทุกเครื่องมือ ๘๕ คะแนนขึ้นไป | ผ่านดี |
| ๘๕.๐๐ ขึ้นไป | เครื่องมือการประเมิน คือ IIT, EIT ส่วนที่ ๑ , EIT ส่วนที่ ๒ , OIT  เครื่องมือใดเครื่องมือหนึ่ง มีผลคะแนนน้อยกว่า ๘๕ คะแนน | ผ่าน |
| ๗๐.๐๐ - ๘๔.๙๙ | ไม่มีเงื่อนไข | ต้องปรับปรุง |
| ๐ - ส๖๙.๙๙ | ไม่มีเงื่อนไข | ต้องปรับปรุงโดยด่วน |

**๓. ผลการประเมินตามเป้าหมาย**

แผนแม่บทภายใต้ยุทธศาสตร์ชาติ ประเด็นการต่อต้านการทุจริตและประพฤติมิชอบ มีเป้าหมายหลักประการหนึ่งคือการผลักดันให้หน่วยงานภาครัฐมีความโปร่งใส ผ่านการพัฒนานวัตกรรมการต่อต้านการทุจริต ที่เหมาะสมกับบริบท สภาพปัญหา และจุดอ่อนของหน่วยงานภาครัฐในปัจจุบัน อีกทั้งการประเมิน ITA ยังมีความสอดคล้องกับแนวทางกิจกรรมการปฏิรูปในด้านการพัฒนาระบบราชการไทยให้มีความโปร่งใส ไร้ผลประโยชน์ กล่าวได้ว่าการประเมิน ITA เป็นเครื่องมือสำคัญที่จะช่วยให้กิจกรรมการปฏิรูปประเทศ (Big Rock) เกิดผลสัมฤทธิ์อย่างเป็นรูปธรรมภายในระยะเวลาที่กำหนด ดังนั้น จึงได้มีการกำหนดให้การประเมิน ITA เป็นค่าเป้าหมายหนึ่ง ในแผนแม่บทภายใต้ยุทธศาสตร์ชาติฯ โดยในปีงบประมาณ พ.ศ.๒๕๖๖ นี้ หน่วยงานภาครัฐ จะต้องมีค่าคะแนน ITA ๘๕ คะแนนขึ้นไป เป็นจำนวนไม่น้อยกว่าร้อยละ ๑๐๐ ของหน่วยงานภาครัฐทั้งหมด

/ผลการประเมิน...

**ผลการประเมินคุณธรรมและความโปร่งใสในการดำเนินงานของหน่วยงานภาครัฐ (ITA)**

**ประจำปีงบประมาณ พ.ศ. ๒๕๖๖ ของ องค์การบริหารส่วนตำบลห้วยไร่**

**คะแนนเฉลี่ยรวม ๙๔.๓๖ คะแนน ระดับผลการประเมิน ผ่านดี .**

**องค์การบริหารส่วนตำบลห้วยไร่**  ได้วิเคราะห์ผลการประเมิน ITA ปีงบประมาณ พ.ศ. ๒๕๖๖ โดยจำแนกตามเครื่องมือการประเมิน และระบุประเด็นที่เป็นข้อบกพร่องหรือจุดอ่อนที่จะต้องแก้ไขโดยเร่งด่วน ประเด็น ที่จะต้องพัฒนาให้ดีขึ้นที่มีความสอดคล้องกับผลการประเมินฯ รวมถึงการนำผลการวิเคราะห์ไปสู่กับปฏิบัติ โดยมีรายละเอียดดังนี้

**การวิเคราะห์ผลการประเมินจำแนกตามเครื่องมือการประเมิน**

|  |  |  |  |  |
| --- | --- | --- | --- | --- |
| **ตัวชี้วัด** | **เครื่องมือ**  **การประเมิน** | **ตัวชี้วัด** | **คะแนน** | **ผลการประเมิน** |
| ๑ | IIT | การปฏิบัติหน้าที่ | ๑๐๐ | **ผ่านเกณฑ์** |
| ๒ | IIT | การใช้งบประมาณ | ๙๘.๘๐ | **ผ่านเกณฑ์** |
| ๓ | IIT | การใช้อำนาจ | ๙๙.๒๗ | **ผ่านเกณฑ์** |
| ๔ | IIT | การใช้ทรัพย์สินของทางราชการ | ๑๐๐ | **ผ่านเกณฑ์** |
| ๕ | IIT | การแก้ไขปัญหาการทุจริต | ๙๗.๘๐ | **ผ่านเกณฑ์** |
| ๖ | EIT | คุณภาพการดำเนินงาน | ๙๖.๘๔ | **ผ่านเกณฑ์** |
| ๗ | EIT | ประสิทธิภาพการสื่อสาร | ๙๕.๘๓ | **ผ่านเกณฑ์** |
| ๘ | EIT | การปรับปรุงการทำงาน | ๙๔.๘๖ | **ผ่านเกณฑ์** |
| ๙ | OIT | การเปิดเผยข้อมูล | ๘๕.๕๐ | **ผ่านเกณฑ์** |
| ๑๐ | OIT | การป้องกันการทุจริต | ๙๓.๗๕ | **ผ่านเกณฑ์** |

**๑) ประเด็นที่เป็นข้อบกพร่องหรือจุดอ่อนที่จะต้องแก้ไขโดยเร่งด่วน**

ประเด็นที่เป็นข้อบกพร่องหรือจุดอ่อนที่จะต้องแก้ไขโดยเร่งด่วน โดยพิจารณาจากตัวชี้วัดที่ได้รับคะแนน **น้อยกว่า ๘๕ คะแนน** ดังนี้

**ตัวชี้วัดที่ ๙ การเปิดเผยข้อมูล** คะแนนเฉลี่ย ๘๕.๕๐ คะแนน ผลการประเมิน ผ่านเกณฑ์

แบบวัดการเปิดเผยข้อมูลสาธารณะ (Open Data Integrity and Transparency Assessment : OIT)

นอกจากนี้ ควรพัฒนาและปรับปรุงการดำเนินการในประเด็นข้อคำถามที่ยังมีผลการประเมินต่ำ ในประเด็น ข้อคำถามต่อไปนี้

|  |  |  |
| --- | --- | --- |
| **เครื่องมือการประเมิน OIT ตัวชี้วัดที่ ๙ การเปิดเผยข้อมูล** | | |
| **ประเด็นข้อคำถาม** | **คะแนน** | **แนวทางการพัฒนา** |
| o๔ แผนยุทธศาสตร์หรือแผนพัฒนาหน่วยงาน | ๐ | ผู้บริหารมอบหมายเจ้าหน้าที่ผู้รับผิดชอบดำเนินการจัดทำรายละเอียดโครงการพัฒนาในแผนพัฒนาท้องถิ่นของหน่วยงาน เพื่อเผยแพร่ประชาสัมพันธ์บนเว็บไซต์หน่วยงานตนเองให้เป็นปัจจุบัน ผู้บริหารมีการกำกับติดตามการดำเนินการ |

|  |  |  |
| --- | --- | --- |
| **เครื่องมือการประเมิน OIT ตัวชี้วัดที่ ๙ การเปิดเผยข้อมูล** | | |
| **ประเด็นข้อคำถาม** | **คะแนน** | **แนวทางการพัฒนา** |
| o๑๓ รายงานผลการดำเนินงานประจำปี | ๐ | ผู้บริหารมอบหมายเจ้าหน้าที่แต่ละส่วนงานดำเนินการรายงานผลการดำเนินงานรอบ ๑๒ เดือนของปีที่ผ่านมา เสนอให้แก่ผู้บริหารเพื่อมอบหมายให้เจ้าหน้าที่ที่รับผิดชอบรวบรวมจัดทำรายงานผลการดำเนินงานประจำปี เพื่อเผยแพร่ประชาสัมพันธ์ บนเว็บไซต์หน่วยงานตนเองให้เป็นปัจจุบัน ผู้บริหารมีการกำกับติดตามการดำเนินการ |
| o๒๕ หลักเกณฑ์การบริหารและพัฒนาทรัพยากรบุคคล | ๐ | เจ้าหน้าที่เกี่ยวกับงานบุคลากรของหน่วยงาน ต้องดำเนินการตรวจสอบความถูกต้องเรียบร้อย ของเอกสารเกี่ยวกับหลักเกณฑ์การบรรจุและ แต่งตั้งบุคลากรก่อนนำมาเผยแพร่ประชาสัมพันธ์ บนเว็บไซต์ของหน่วยงาน |
| o๒๖ รายงานผลการบริหารและพัฒนาทรัพยากรบุคคลประจำปี | ๐ | เจ้าหน้าที่เกี่ยวกับงานบุคลากรของหน่วยงานต้องดำเนินการรายงานการดำเนินการตามนโยบายการบริหารงานบุคคล ตามข้อ ๒๕ ในรอบ ๖ เดือนของปีปัจจุบัน และรอบ ๑๒ เดือนของปีที่ผ่านมา เพิ่มการสรุปข้อมูลสถิติด้านทรัพยากรบุคคล อัตรากำลัง การแต่งตั้ง/โยกย้าย การฝึกอบรม/พัฒนา ฯลฯ และเผยแพร่ข้อมูลบนเว็บไซต์หน่วยงานตนเอง ผู้บริหารมีการกำกับติดตามการดำเนินการ |

**ตัวชี้วัดที่ ๑๐ การป้องกันการทุจริต** คะแนนเฉลี่ย ๙๓.๗๕ คะแนน ผลการประเมิน ผ่านเกณฑ์

แบบวัดการเปิดเผยข้อมูลสาธารณะ (Open Data Integrity and Transparency Assessment : OIT) นอกจากนี้ ควรพัฒนาและปรับปรุงการดำเนินการในประเด็นข้อคำถามที่ยังมีผลการประเมินต่ำ ในประเด็น ข้อคำถามต่อไปนี้

|  |  |  |
| --- | --- | --- |
| **เครื่องมือการประเมิน OIT ตัวชี้วัดที่ ๑๐ การป้องกันการทุจริต** | | |
| **ประเด็นข้อคำถาม** | **คะแนน** | **แนวทางการพัฒนา** |
| o๓๗ รายงานการกำกับติดตามการดำเนินการป้องกันการทุจริตประจำปี  รอบ 6 เดือน | ๐ | ให้เจ้าหน้าที่ผู้รับผิดชอบ ดำเนินการตามโครงการหรือกิจกรรมตามแผนปฏิบัติการป้องกันการทุจริตฯ ภายในระยะเวลาตามแผน พร้อมทั้งรายงานในระบบ e-PlanNACC ให้แล้วเสร็จในภายในเวลาที่กำหนดเพื่อเผยแพร่ประชาสัมพันธ์บนเว็บไซต์หน่วยงานตนเองให้เป็นปัจจุบัน ผู้บริหารมีการกำกับติดตามการดำเนินการ |

**๒) ประเด็นที่ต้องพัฒนาให้ดีขึ้น ที่มีความสอดคล้องกับผลการประเมินฯ**

ประเด็นที่ต้องพัฒนาให้ดีขึ้น ที่มีความสอดคล้องกับผลการประเมิน โดยพิจารณาจากตัวชี้วัดที่ได้รับคะแนนมากกว่า ๘๕ คะแนน ดังนี้

**๒.๑) ตัวชี้วัดการปฏิบัติหน้าที่ คะแนนเฉลี่ย ๑๐๐ คะแนน ผลการประเมิน ผ่านเกณฑ์**

แบบวัดการรับรู้ของผู้มีส่วนได้ส่วนเสียภายใน (Internal Integrity and Transparency Assessment : IIT) และแนวทางการพัฒนาโดยพิจารณาจากคำถามที่ได้รับคะแนนมากกว่า ๘๕ คะแนน

|  |  |  |
| --- | --- | --- |
| **ประเด็นข้อคำถาม** | **คะแนน** | **ประเด็นที่ควรพัฒนา/รักษาระดับ** |
| i๔ เจ้าหน้าที่ของหน่วยงานท่าน มีการเรียกรับเงิน ทรัพย์สิน ของขวัญ ของกำนัล หรือผลประโยชน์ (นอกเหนือจากที่กฎหมายกำหนด เช่น ค่าธรรมเนียม ค่าปรับ) เพื่อแลกกับการปฏิบัติงานหรือให้บริการ หรือไม่ | ๑๐๐ | ควรรักษามาตรฐานไว้ และพัฒนาการดำเนินการอย่างต่อเนื่อง และปฏิบัติตามนโยบายไม่รับของขวัญ(No Gift Policy) “งดรับ งดให้” อย่างเคร่งครัด |

**๒.๒) ตัวชี้วัดการใช้ทรัพย์สินของทางราชการ** **คะแนนเฉลี่ย ๑๐๐ คะแนน ผลการประเมิน ผ่านเกณฑ์**

แบบวัดการรับรู้ของผู้มีส่วนได้ส่วนเสียภายใน (Internal Integrity and Transparency Assessment : IIT) และแนวทางการพัฒนาโดยพิจารณาจากคำถามที่ได้รับคะแนนมากกว่า ๘๕ คะแนน

|  |  |  |
| --- | --- | --- |
| **ประเด็นข้อคำถาม** | **คะแนน** | **ประเด็นที่ควรพัฒนา/รักษาระดับ** |
| i๒๑ เจ้าหน้าที่ของหน่วยงานท่าน มีการขออนุญาตยืมทรัพย์สินของราชการไปใช้ปฏิบัติงานอย่างถูกต้อง มากน้อยเพียงใด | ๑๐๐ | ควรรักษามาตรฐานไว้ หลักจากองค์การบริหารส่วนตำบลห้วยไร่มีการให้ความรู้เกี่ยวกับการใช้ทรัพย์สินของทางราชการที่ถูกต้อง หน่วยงานมีการพัฒนาและปรับปรุงการใช้ทรัพย์สินของทางราชการ โดยไม่มีพฤติกรรมการนำทรัพย์สินของทางราชการของหน่วยงานไปเป็นของตนเองหรือนำไปให้ผู้อื่น รวมถึงผู้มีส่วนได้ส่วนเสียภายนอกที่มีความเกี่ยวข้องกับองค์การบริหารส่วนตำบลห้วยไร่ ไม่มีพฤติกรรมการขอยืมทรัพย์สินของราชการไปใช้โดยไม่ขออนุญาต ให้ถูกต้อง |

**๒.๓) ตัวชี้วัดการใช้อำนาจ คะแนนเฉลี่ย ๙๙.๒๗ คะแนน ผลการประเมิน ผ่านเกณฑ์**

แบบวัดการรับรู้ของผู้มีส่วนได้ส่วนเสียภายใน (Internal Integrity and Transparency Assessment : IIT) และแนวทางการพัฒนาโดยพิจารณาจากคำถามที่ได้รับคะแนนมากกว่า ๘๕ คะแนน

|  |  |  |
| --- | --- | --- |
| **ประเด็นข้อคำถาม** | **คะแนน** | **ประเด็นที่ควรพัฒนา/รักษาระดับ** |
| i๑๗ ท่านเคยถูกผู้บังคับบัญชาสั่งการให้ทำในสิ่งที่ไม่ถูกต้อง หรือมีความเสี่ยงต่อการทุจริต มากน้อยเพียงใด | ๑๐๐ | ควรรักษามาตรฐานไว้ และพัฒนาการดำเนินการอย่างต่อเนื่อง และผู้บังคับบัญชาควรยึดหลักการปฏิบัติตามแผนปฏิบัติการป้องกันการทุจริตอย่างเคร่งครัด เพื่อลดความเสี่ยงโอกาสที่จะเกิดการทุจริต |

**มาตรการส่งเสริมคุณธรรมและความโปร่งใสของ องค์การบริหารส่วนตำบลห้วยไร่ ประจำปีงบประมาณ พ.ศ. ๒๕๖๗**

จากการวิเคราะห์ผลการประมินคุณธรรมและความโปร่งใสในการดำเนินงาน ประจำปีงบประมาณ พ.ศ. ๒๕๖๖ นำมาสู่ข้อเสนอแนะในการกำหนดมาตรการในการส่งเสริมคุณธรรมและความโปร่งใสภายในหน่วยงานของ องค์การบริหารส่วนตำบลห้วยไร่ ดังนี้

**เครื่องมือการประเมิน แบบวัดการเปิดเผยข้อมูลสาธารณะ (Open Data Integrity and Transparency Assessment : OIT)**

**ตัวชี้วัดที่ ๙ การเปิดเผยข้อมูล คะแนนเฉลี่ย ๘๕.๕๐ คะแนน ผลการประเมิน ผ่านเกณฑ์**

|  |  |  |  |
| --- | --- | --- | --- |
| **ประเด็นที่ต้องปรับปรุงแก้ไข/**  **ประเด็นที่ต้องพัฒนา** | **ผู้รับผิดชอบ** | **ขั้นตอนหรือวิธีการ/มาตรการ** | **การรายงานผลการกำกับติดตาม**  **กำหนดเวลาแล้วเสร็จ** |
| o๔ แผนยุทธศาสตร์หรือแผนพัฒนาหน่วยงาน | สำนักปลัด | ๑.ผู้บริหารมอบหมายเจ้าหน้าที่ผู้รับผิดชอบดำเนินการจัดทำรายละเอียดโครงการพัฒนาในแผนพัฒนาท้องถิ่นของหน่วยงาน เพื่อเผยแพร่ประชาสัมพันธ์บนเว็บไซต์หน่วยงานตนเองให้เป็นปัจจุบัน ผู้บริหารมีการกำกับติดตามการดำเนินการ | ๑. เจ้าหน้าที่ผู้รับผิดชอบจัดทำแผนยุทธศาสตร์หรือแผนพัฒนาหน่วยงาน ภายในเดือนตุลาคม ๒๕๖๖  ๒. ผู้บริหารกำกับติดตามการดำเนินการให้เจ้าหน้าที่ดำเนินการแล้วเสร็จภายในระยะเวลาที่กำหนด |
| o๑๓ รายงานผลการดำเนินงานประจำปี | ทุกสำนัก/กอง  จัดทำข้อมูลของตนเอง และส่งมอบให้สำนักปลัดรวบรวม | ๑. เมื่อข้อบัญญัติงบประมาณดำเนินการแล้ว เจ้าหน้าที่สำนัก/กอง วางแผนการดำเนินงาน ในส่วนของตน ให้มีข้อมูลอย่างน้อย โครงการ หรือกิจกรรม งบประมาณที่ใช้ ระยะเวลาที่ดำเนินการ ปัญหา อุปสรรค ข้อเสนอแนะ ส่งมอบรายละเอียดให้สำนักปลัด  ๒. เจ้าหน้าที่ของสำนัก/กอง สรุปรายงานผลการดำเนินงานตามแผนดำเนินงานประจำปีงบประมาณ พ.ศ. ๒๕๖๗ รอบ ๖ เดือน  ๓. เจ้าหน้าที่ สำนัก/กอง สรุปรายงานผลการดำเนินงานประจำปีงบประมาณ ๒๕๖๖  ๔. สำนักปลัดรวบรวมเป็นเนื้อหาภาพรวมของหน่วยงาน  ๕. รายงานผู้บริหารและเผยแพร่บนเว็บไซต์ | ๑. เจ้าหน้าที่ผู้รับผิดชอบจัดทำแผนดำเนินงานประจำปีงบประมาณ ภายในเดือนตุลาคม ๒๕๖๖  ๒. เจ้าหน้าที่ผู้รับผิดชอบรายงานผลการดำเนินงานตามแผนดำเนินงานรอบ ๖ เดือน ของปีงบประมาณ ๒๕๖๗ ภายในเดือนเมษายน ๒๕๖๗  ๓. เจ้าหน้าที่ผู้รับผิดชอบรายงานผลการดำเนินงานประจำปีงบประมาณ พ.ศ.๒๕๖๖ ภายในเดือนธันวาคม ๒๕๖๖  ๔. ผู้บริหารกำกับติดตามการดำเนินการให้เจ้าหน้าที่ดำเนินการแล้วเสร็จภายในระยะเวลาที่กำหนด |

|  |  |  |  |
| --- | --- | --- | --- |
| **ประเด็นที่ต้องปรับปรุงแก้ไข/**  **ประเด็นที่ต้องพัฒนา** | **ผู้รับผิดชอบ** | **ขั้นตอนหรือวิธีการ/มาตรการ** | **การรายงานผลการกำกับติดตาม**  **กำหนดเวลาแล้วเสร็จ** |
| - การบริหารและพัฒนาทรัพยากรบุคคล  o๒๕ หลักเกณฑ์การบริหารและพัฒนาทรัพยากรบุคคล  o๒๖ รายงานผลการบริหารและพัฒนาทรัพยากรบุคคลประจำปี | สำนักปลัด | ๑ .เมื่อผู้บริหารมีนโยบายเกี่ยวกับการบริหาร ทรัพยากรบุคคล หรือหน่วยงานมีแผนพัฒนา ทรัพยากรบุคคลในปีงบประมาณปัจจุบัน เจ้าหน้าที่ผู้รับผิดชอบต้องมีการจัดทำรายงาน  ผลการนํานโยบายหรือแผนพัฒนาทรัพยากร  บุคคลไปสู่การปฏิบัติ มีการจัดทำข้อมูลสถิติ ตัวเลขให้เห็นชัดเจนในบางนโยบาย เช่น  แผนอัตรากำลัง หรือการส่งบุคลากรเข้ารับการ ฝึกอบรม เป็นต้น จัดทำรายงานปัจจุบัน  ใน รอบ ๖ เดือน และจัดทำรายงานผลการ  ดำเนินการตามนโยบายหรือแผนพัฒนา  ทรัพยากรบุคคลรอบปี  ๒. รายงานผู้บริหาร  ๓. เผยแพร่ข้อมูลบนเว็บไซต์หน่วยงานและ  ช่องทางอื่น ๆ | ๑. เจ้าหน้าที่ผู้รับผิดชอบดำเนินการเผยแพร่  นโยบายการบริหารทรัพยากรบุคคลของ ผู้บริหารสูงสุดคนปัจจุบันหรือเผยแพร่ แผนพัฒนาทรัพยากรบุคคลที่มีผลใช้ในปีปัจจุบันบนเว็บไซต์ของหน่วยงานและ ช่องทางอื่นภายในเดือนพฤศจิกายน ๒๕๖๖  ๒. เจ้าหน้าที่ผู้รับผิดชอบจัดทำข้อมูล รายงานผลการนํานโยบายหรือแผนพัฒนาทรัพยากรบุคคลไปสู่การปฏิบัติ และสรุป สถิติแผนอัตรากำลัง การบรรจุแต่งตั้ง สถิติ การจัดส่งเจ้าหน้าที่อบรม ในรอบ ๖ เดือน ข้อมูลปีงบประมาณ ๒๕๖๗ ภายในเดือนเมษายน ๒๕๖๗  ๓. เจ้าหน้าที่ผู้รับผิดชอบจัดทำหลักเกณฑ์  การบริหารและพัฒนาทรัพยากรบุคคลให้ครบ ทุกหลักเกณฑ์ ภายในเดือน พฤศจิกายน ๒๕๖๖  ๔. เจ้าหน้าที่ผู้รับผิดชอบจัดทำรายงาน  ผลการบริหารและพัฒนาทรัพยากรบุคคล ประจำปีงบประมาณ พ.ศ. ๒๕๖๖ ภายในเดือนพฤศจิกายน ๒๕๖๖  ๕. ผู้บริหารกำกับติดตามให้เจ้าหน้าที่ผู้รับผิดชอบดำเนินการให้ครบทุก กระบวนการขั้นตอนภายในกำหนดและกำชับเจ้าหน้าที่เผยแพร่ข้อมูลบนเว็บไซต์หน่วยงาน |

**มาตรการส่งเสริมคุณธรรมและความโปร่งใสของ องค์การบริหารส่วนตำบลห้วยไร่ ประจำปีงบประมาณ พ.ศ. ๒๕๖๗**

จากการวิเคราะห์ผลการประมินคุณธรรมและความโปร่งใสในการดำเนินงาน ประจำปีงบประมาณ พ.ศ. ๒๕๖๖ นำมาสู่ข้อเสนอแนะในการกำหนดมาตรการในการส่งเสริมคุณธรรมและความโปร่งใสภายในหน่วยงานของ องค์การบริหารส่วนตำบลห้วยไร่ ดังนี้

**เครื่องมือการประเมิน แบบวัดการเปิดเผยข้อมูลสาธารณะ (Open Data Integrity and Transparency Assessment : OIT)**

**ตัวชี้วัดที่ ๑๐ การป้องกันการทุจริต คะแนนเฉลี่ย ๙๓.๗๕ คะแนน ผลการประเมิน ผ่านเกณฑ์**

|  |  |  |  |
| --- | --- | --- | --- |
| **ประเด็นที่ต้องปรับปรุงแก้ไข/**  **ประเด็นที่ต้องพัฒนา** | **ผู้รับผิดชอบ** | **ขั้นตอนหรือวิธีการ/มาตรการ** | **การรายงานผลการกำกับติดตาม**  **กำหนดเวลาแล้วเสร็จ** |
| o๓๗ รายงานการกำกับติดตามการดำเนินการป้องกันการทุจริตประจำปี รอบ 6 เดือน | หน่วยตรวจสอบภายใน | ๑. เจ้าหน้าที่ผู้รับผิดชอบ จัดทำการประเมินความเสี่ยงการทุจริตประจำปี ๒๕๖๗ ประเมินก่อนที่จะจัดทำแผนปฏิบัติการป้องกันการทุจริต  ๒. รายงานผลการดำเนินการตามมาตรการหรือกิจกรรม/โครงการ ที่กำหนดไว้ในแผนปฏิบัติกสนป้องกันการทุจริตที่สอดคล้องกับมาตรการทุจริต รอบ ๖ เดือน ของปีงบประมาณ พ.ศ. ๒๕๖๗  ๓. รายงานผู้บริหาร  ๔. เผยแพร่ข้อมูลบนเว็บไซต์หน่วยงานและช่องทางอื่น ๆ | ๑. เจ้าหน้าที่ผู้รับผิดชอบจัดทำการประเมินความเสี่ยงการทุจริตประจำปี ๒๕๖๗ ซึ่งจะมีการดำเนินการประเมินความเสี่ยงการทุจริตก่อนที่จะจัดทำแผนปฏิบัติการป้องกันการทุจริต ภายในเดือนกันยายน ๒๕๖๖  ๒. เจ้าหน้าที่ผู้รับผิดชอบรายงานผลการดำเนินการตามมาตรการหรือกิจกรรม/โครงการ ที่กำหนดไว้ในแผนปฏิบัติการป้องกันการทุจริตที่สอดคล้องกับมาตรการที่กำหนดไว้ในการประเมินความเสี่ยงการทุจริต รอบ ๖ เดือน ของปีงบประมาณ พ.ศ. ๒๕๖๗ ภายในเดือนเมษายน ๒๕๖๗  ๓. ผู้บริหารกำกับติดตามให้เจ้าหน้าที่ผู้รับผิดชอบดำเนินการให้ครบทุกขั้นตอนและให้เป็นไปตามกำหนดระยะเวลา |